als_Latn dik_Latn sag_Latn
TIRANE, 1 Korrik / ATSH/- Përfaqësues të motorrit më të madh të kërkimit në botë “Google”, zhvilluan një vizitë dyditore në 29 dhe 30 qershor, në kompaninë shqiptare Localweb Internet Company. Prej më shumë se dy vitesh, kompania është afirmuar si një ndër partnerët strategjikë të gjigandit Google në fushat e marketingut dixhital, SEO dhe Adwords përmes kompanisë mëmë Localweb Srl, me seli në Milano.
Tomaso Uliana, Strategic Partner Manager Google, u shpreh se është i impresionuar nga rritja e shpejtë, profesionalizmi dhe efiçenca e treguar gjatë këtyre dy viteve partneritet. Uliana theksoi se këto elementë janë garanci për një bashkëpunim afatgjatë e të sigurt mes palëve. Google njihet në të mbarë botën për mbështetjen që ju jep agjencive të internetit të cilat nxisin inovacionin si dhe zhvillojnë strategji të sukseshme për afrimin e klientëve të rinj, e në këtë kuadër, tha ai, Localweb Internet Company është afirmuar si një partner i besueshëm duke u renditur i pari në gjenerimin e kontakteve për klientët që menaxhon.
Business Manager i Localweb Internet Company, Salvatore Bonanno thotë se “Të renditesh i pari në rankimin e Google si kompania lider në krijim e kontakteve për klientët e menaxhuar, është padyshim një motiv krenarie për ne. Rankimi përfshin të gjithë kompanitë partnere të Google në mbarë zonën EMEA pra në Europë, Lindjen e Mesme dhe Afrikë”. Më tej ai u shpreh se Localweb Internet Company, përfaqëson një pol ekseklence ku telentet e reja mund të zhvillojnë ambicien e tyre e po kështu vihen në kontakt direkt me business players më të rëndësishëm të Europës”.
Localweb Internet Company u themelua në vitin 2013 si një kompani e mirëfilltë shërbimesh dixhitale. Në selinë e sapoinauguruar pas Galerisë së Arteve në Tiranë, aktualisht punojnë 100 persona dhe drejtuesit parashikojnë të dyfishojnë numrin brenda 6 mujorit të ardhshëm.
Rolet kyçe janë të lidhur ngushtë me botën e internetit si Web e App Developer, Marketing Manager, Advertiser, Adwords Specialist, Optimiser, Copyrighter, Sales Advisor etj. Kreativiteti është po aq i rëndësishëm ndaj dhe brenda kësaj kompanie gjejnë vend Graphic Designer e Communication Specialists , Webmasters etj. Shqipëria tashmë ka një kompani e cila qëndron në pararojë të zhvillimeve teknologjike dhe ofron një rrugëtim profesional në të njejtin nivel me atë të kompanive europiane. e.xh/ /a.ke/
als_Latn als_Latn als_Latn als_Latn als_Latn